2016-2017  مؤوسومو یوفا آوروپادا ایلین ان یاخشی فوتبالچیسی اؤدولونو، رئال مادریدین پرتغاللی فوتبالچیسی کریستیانو رونالدو قازاندی.
یوفایا عضو 55 اؤلکه‌دن ژورنالیست‌لرین و 2016-2017 مؤوسومونده یوفا شامپیون‌لار لیگی ایله آوروپا لیگی قروپ‌لارین‌داکی تیملرین باشیندا یئر آلان 80 مربی‌نین قاتیلدیغی سس‌وئرمه سونراسیندا رقیب‌لرینی گئریده بوراخان رونالدو، آوروپادا 2016-2017 مؤوسومونون ان یاخشی فوتبالچیسی سئچیلدی.
پرتغال میلی تیمی ایله 2016 آوروپا فوتبال شامپیوناسیندا موتلو سونا چاتان رونالدو، بو مؤوسوم 7.جی دفعه وئریلن اؤدولو 2013-2014 و گئچن مؤوسومون آردین‌دان 3.جو دفعه قازانما باشاریسی گؤستردی.
اؤدولو داها اؤنجه بارسلونا‌دان آرژانتین‌لی لیونل مسی (2) ایله ایسپانیالی آندرس اینیستا و بایرن مونیخ‌دن فرانسالی فرانک ریبری قازانمیشدی.
قادین‌لاردا ایسه ایلین فوتبالچیسی اؤدولونه، سس‌وئرمه‌ده پرنیل هاردر و جنیفر ماروژانی گئریده بوراخان هلندلی لیک مارتنز لاییق گؤرولدو.
اؤته یاندان، یوفا شامپیون‌لار لیگی 2016-2017 مؤوسومونون ان یاخشی قاپیچی‌سی بوفون، ان یاخشی ساوونماس رئال مادریددن سرجیو راموس، ان یاخشی اورتا ساحه‌سی عینی تیمدن لوکا مودرچ و ان یاخشی هوجومچوسو رونالدو اولا‌راق آچیقلاندی.
